Rahatarkuse õpe muudab noore elu
#000001
Pank hindab riski, seega rahatark noor planeerib enda käitumist enne laenu võtmist: ta suurendab sissetulekuid, säästab rohkem ja väldib hasartmänge. Tänu sellele on ta panga silmis usaldusväärsem ning võib saada laenuintressiks näiteks 2,45% 2,15% asemel. Vahe tundub väike, aga 150 000-eurost kodu ostes võidab ta selle otsusega 7000 eurot.
#000004
Rahast räägitakse ühiskonnaõpetuses, majanduse valikaines ja vahel kutsutakse kooli külalisesineja. Kuid raha ja sellega seotud otsused puudutavad iga inimest iga päev, seega ei piisa vaid mõnes tunnis möödaminnes kaetud teemadest. Paari tunniga on võimatu õpetada, kuidas analüüsida, kas targem on korter osta või üürida, kuidas valida pensionifond vastavalt oma riskitaluvusele või mis ohud on krüptovaluutasse investeerimisel.
#000007
Lisaks on õpilasel raske mõista teemat kui tervikut, sest õpe pole süsteemne, vaid infokillud tulevad siit-sealt. Ühel nädalal võib olla juttu eelarvest ja teisel nädalal räägib külalisesineja krüptovaluutast. See on nagu räägiksime ühel nädalal liitmisest ja lahutamisest ning teisel koosinusteoreemist. Kui info on killustunud, on raske mõista seoseid teemade vahel.
#000008
Lähenedes õppele süsteemselt, alustades rahalisest vundamendist, näiteks hädaabifondi loomisest, lõpetades keerulisemate teemadega, näiteks aktsiatesse investeerimisega, tekib noorel tervikpilt enda rahaasjade korraldamisest. 86% meie õpilastest soovitab kursust ka sõbrale, mis näitab, et noored saavad kasu ja huvituvad rahateadmiste omandamisest.
#000012
Me alustasime keskkoolidest, sest noored on kohe iseseisva eluga alustamas ja teadmised rahast on neile hädavajalikud. Kuid loomulikult tuleb rahast rääkida juba väikeste lastega.
#000013
Kujutage ette, kui iga eestlane oleks rahatark – inimesel oleks vähem stressi, ta saavutaks oma rahalised unistused ja ühiskonnas oleks vähem abivajajaid.
#000015
Õpetame noortele, kuidas teha enda rahaga parimaid otsuseid, kuidas kindlustada enda ja oma pere tulevik. Kui aitame tal saada kontrolli oma rahaasjade üle, muudame ta elu.
#000016
Kelle probleem on Eesti lapse digisõltuvus?Kuidas tunneb end koolis lugemisraskusega laps?Ikka ja jälle jutustamisoskusest – midagi õpetajaleKallavere Keskkoolis saab õppida Saare- ja Võrumaalt, isegi välismaaltMida õpetaja ei rakenda, seda õpilane ei tea
#000028